PLANINSKO DRUŠTVO CELJE MATICA                                                       CELJE, 24.10.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

MED MRZLO GORO IN PAVLIČEVIM VRHOM

M A T K O V A  K O P A,  1957 M,

V SOBOTO, 4. NOVEMBRA 2006

LOGARSKA DOLINA PA ROBANOV IN MATKOV KOT
SO TRI LADJE VELIČASTNE STOLNICE V SAVINJSKIH ALPAH.

OBISKOVALEC MATKOVEGA KOTA,

MRZLI GORI POSVEČENE DESNE STRANSKE LADJE,

POSTOJI POD PRVIM STRANSKIM OLTARJEM, MOGOČNO MATKOVO KOPO.

PO NJENEM IMENU JO LAHKO VSAKDO TAKOJ PREPOZNA;

KDOR PA SE JE POVZPEL NA TA SAMOTNI VRH NA DRŽAVNI MEJI Z AVSTRIJO,

JO JE NAVZLIC PORASLOSTI ŠELE ZAČEL PRAV CENITI IN SPOŠTOVATI. VABLJENI.

Z NAROČENIM AVTOBUSOM SE OB PETIH ZJUTRAJ, 5.00,

ODPELJEMO S POSTAJALIŠČA PRED PARKIRNO STAVBO NA GLAZIJI.

KOMAJ SE PRED NAMI ODPRE LOGARSKA DOLINA,

ŽE ZAVIJE NA DESNO PROTI MEJNEMU PREHODU NA PAVLIČEVEM VRHU LEPA CESTA.

TO ŽE VRH PRVEGA KLANCA ZAMENJAMO ZA SLABO GOZDNO CESTO V MATKOV KOT,

KJER SE NAŠA JUTRANJA VOŽNJA KONČA BLIZU LOVSKE KOČE, OKOLI 1000 M.

UHOJENO IN OZNAČENO POT

PROTI ŠKAFU IN MRZLI GORI ZAPUSTIMO ŽE PO NEKAJ STO METRIH,

KO SE ODCEPI STARA A ŠE VEDNO ŽIVA PASTIRSKA IN LOVSKA STEZA.

DASI JE ZARADI NOVEGA KOLOVOZA NEKOLIKO TEŽE IZSLEDITI NJEN ZAČETEK,

NAS PO POLTRETJI URI PRIPELJE V MATKOVO KRNICO, OKOLI 1700 M.

KRNIČKA GORA IN MATKOVA KOPA

PA MEJNI GREBEN MED NJIMA OBROBLJAJO TA PRELEPI KRAJ.

IZMOTALI SMO SE IZ JESENSKO ROSNEGA KOTA;

ČAS JE ZA MALICO NA DESKAH IN BRUNIH PODRTEGA STANA MATKOVE PLANINE.

OD TU NAPREJ SE ŠE ZA KAKŠNE POL URE PREPUSTIMO STEZI,

KI PROTI SEVERU SKORAJ PO RAVNEM REŽE STRMALI NAD MATKOVIM KOTOM.

KO PA POTKA NA NEKEN SLEMENU ODLOČNO ZAVIJE NAVZDOL,

SE MORAMO MI PRAV TAKO ODLOČNO ZAGRISTI NAVKREBER.

SKORAJ NEPREHODNEMU RUŠEVJU SE OGNEMO V MANJŠO GRAPO NA LEVI

IN PO URICI BREZPOTJA ZAUKAMO NA MATKOVI KOPI, 1957 M.

S KOPE SE PO ISTI GRAPI VRNEMO NA OMENJENO SLEME,

NATO PA PROTI SEVERU SLEDIMO NAPREJ TISTO POTKO NAD MATKOVIM KOTOM,

DOKLER NAS NE PRIPELJE NA DRŽAVNO MEJO SEVERNO OD MATKOVE KOPE.

ŽE PO DOKAJ LEPI OBMEJNI POTI ČEZ MATKOV GRINTAVEC, 1700 M,

PRISPEMO NA PRIJAZNO TRAVNATO SEDLO JELŠEVEC, MATKOVO SEDLO, 1623 M.

NA MATKOVI STRANI ŠE STOJI SKROMEN PASTIRSKI STAN,

POD KATERIM PREIDE POT V KOZJO STEZO ČEZ REBRA IN GRAPE JEREBIČJA.

PO TRI URE IN POL DOLGEM SESTOPU

SI ODDAHNEMO PRI VOZNIKU NA MATKOVEM, OKOLI 1170 M.

PO NJIH PASTIRSKIH POTEH

SMO SE V KRNICO POVZPELI IZ MATKOVEGA KOTA IN SESTOPILI ČEZ JELŠEVEC,

SPOTOMA PA SE POTRUDILI ŠE NA NJIHOVO BOLJ RUŠNATO KOT SENENO KOPO.

VZPON NA MATKOVO KOPO

ZAHTEVA DOBRO OBUTEV, V VRŠNI GRAPI ČELADO, OB ZMRZALI PA TUDI DEREZICE!

PRIJAVE ZA IZLET SPREJEMAMO V DRUŠTVENI PISARNI NA STANETOVI 20.

MED PRAZNIKI SE LAHKO PRIJAVIMO TUDI NA ŠTEVILKO 051 338 358,

ZA NAROČENI AVTOBUSNI PREVOZ PA VPLAČAMO 3.500 TOLARJEV, 14,61 EVROV.

S R E Č E N  D A N  N A  M A T K O V I  K O P I

IZLET PRIPRAVIL TONE PRIMOŽIČ

